b'\n_START_ARTICLE_\nMambubulo\n_START_PARAGRAPH_\nAng isang mambubulo, tagabulo, tagapagbulo, o polinador (Ingles: pollinator) ay isang ahente o bektor na biyotiko na naglilipat ng bulo magmula sa panlalaking mga anther ng isang bulaklak papunta sa pambabaeng karpel o istigma ng isang bulaklak upang maisakatuparan ang pertilisasyon (syngamy sa Ingles) ng pambabaeng gameto sa loob ng obyul ng bulaklak sa pamamagitan ng panlalaking gameto na nagmula sa butil ng bulo. Bagaman napagkakalituhan, ang isang polinador ay kaiba mula sa isang polenisador (binabaybay ding polinisador, o tagapagpolinisa) na isang halaman na pinanggagalingan o napagkukuna ng bulo para sa proseso ng polinisasyon.'